<classify> MWANAMFALME wa Saudi Arabia , Mohammed bin Salman amemuelezea Mwandishi Jamal Kashoggi kuwa alikuwa mtu hatari kutoka kundi la Kiislamu lenye msimamo mkali la Brotherhood.Mwanamfalme huyo alitoa kauli hiyo alipozungumza na vyombo vya habari vya Marekani vya magazeti ya Washington Post na New York Times. Hata hivyo Saudi Arabia imekanusha taarifa hiyo.Awali ilidaiwa kuwa mwanamfalme huyo alizungumza na vyombo hivyo kwa njia ya simu na maofisa wa Ikulu ya Marekani mara baada ya kupotea kwa Khashoggi.Taarifa zinasema mwanamfalme huyo alifanya mawasiliano na Mshauri wa masuala ya usalama wa Marekani, John Bolton siku chache kabla Saudi Arabia haijakiri hadharani kuwa Khashoggi aliuawa akiwa ubalozini.Khashoggi aliuawa Oktoba 2, mwaka huu akiwa kwenye Ubalozi wa Saudi Arabia nchini Uturuki alikokwenda kufuata nakala zake za talaka na mke wake wa zamani ili aweze kufunga ndoa na mchumba wake raia wa Uturuki.  <topic>: KITAIFA 